Vanamõisa mõisa kalmistu
Vanamõisa mõisa kalmistu on kalmistu Kirbla kihelkonnas Läänemaal, tänapäevase haldusjaotuse järgi Seira külas Lääneranna vallas Pärnu maakonnas. Kalmistu jääb Vanamõisa mõisa südamest linnulennult 1,3 km kaugusele lääne-edelasse. Kalmistu rajasid mõisa tollased omanikud Budberg von Bennighausenid tõenäoliselt millalgi pärast 1851. aastat, kui nad said mõisa omanikeks. Kalmistule maetute üldarv pole teada. Kalmistu on praegu jäetud maha ja rüüstatud, kuid säilinud on hauatähiseid ja nende osi.